Folketing
2000-11-09

For god ordens skyld skal jeg meddele, at heller ikke Enhedslisten kan støtte dette forslag, og så i øvrige sige, at når man taler om, at skattelettelser er populære, så er de det jo i hvert fald kun, når man kommer dertil, at man skal skære i den velfærd, som er finansieret over skatterne, eller at man skal finde en anden indtægt; så får vi straks en helt anden debat. Derfor synes jeg, man skal være meget påpasselig med, bare fordi det lyder populært, at man så tildeler forskellige former for skattefritagelser. Det er ikke det, der efter vores opfattelse er brug for.